**ΛΕΞΙΛΟΓΙΚΟΣ ΠΙΝΑΚΑΣ: ἡ  φ ω ν ὴ**

Α΄ στήλη ( Αρχαία Ελληνική ):

**φωνή** (η, ουσ.)**=** ήχος από το στόμα των ανθρώπων και των ζώων / κάθε ήχος / ξεφωνητό/ (γραμμ.) σύστημα ρηματικών καταλήξεων που δηλώνουν διάθεση (ενεργητική και μέση/παθητική φωνή).

**φωνητὸς** (επίθ.)**=** αυτός που μπορεί να ειπωθεί.

**ἀντιφωνέω**>**ἀντιφωνῶ**(ρ.)**=**αποκρίνομαι / απαντώ αντί άλλου, είμαι υπεύθυνος.

+**ἀντίφωνος** (επίθ.)**=** ο αντηχών, αυτός που επιστρέφει τον ήχο / ο αντίστοιχος / αυτός που διαφωνεί.

+**εὔφωνος** (επίθ.) **=** καλλίφωνος, αυτός που έχει μελωδική φωνή / αυτός που έχει δυνατή φωνή, βροντόφωνος.

**μικρόφωνος** (επίθ.)**=** αυτός που έχει χαμηλής έντασης φωνή, χαμηλόφωνος.

**μικροφωνία** (η, ουσ.)**=** χαμηλή φωνή, το να μιλά κάποιος χαμηλόφωνα, με σιγανή φωνή (αντίθετο: μεγαλοφωνία).

**μεγαλόφωνος** (επίθ., μέγας+φωνή)**=** αυτός που έχει δυνατή φωνή / αυτός που φωνάζει δυνατά, ο ομιλών δυνατά.

+**μεγαλοφωνία** (η, ουσ.)**=** μεγάλη φωνή, το να φωνάζει κάποιος μεγαλοφώνως / μτφ. μεγαληγορία, καυχησιά.

+**προσφώνημα** (το, ουσ.)**=** ό,τι λέγεται κατά την προσφώνηση, η προσφώνηση.

**προσφωνήεις** (επίθ.)**=** ο προσφωνών, ο δυνάμενος να προσφωνήσει, ο κατάλληλος για προσφωνήσεις.

Β΄ στήλη ( Αρχαία + Νέα Ελληνική ):

+**φώνημα** (το, ουσ.)**=** φθόγγος που χρησιμοποιεί η γλώσσα για τη δημιουργία λέξεων.

**φωνητικὸς** (επίθ.)**=** σχετικός με τη φωνή.

**φωνῆεν** (το, ουσ.)**=** ηχηρός φθόγγος / (Τα **7 φωνήεντα** ελληνικού αλφάβητου είναι: βραχέα: ε, ο  –  μακρά: η, ω  –  δίχρονα: α, ι, υ).

+**φωνασκέω**>**φωνασκῶ** (ρ.)**=** α.ε. καλλιεργώ τη φωνή μου / ν.ε. φωνάζω δυνατά/ μτφ. φλυαρώ.
+**φωνασκὸς** (επίθ.)**=** φωνακλάς / φλύαρος.

+**φωνασκία** (η, ουσ.)**=** δυνατή φωνή / μτφ. φλυαρία.

+**εὐφωνία** (η, ουσ.)**=** καλή προφορά των λέξεων / αρμονική αλληλουχία φθόγγων, για την αποφυγή της χασμωδίας.

+**ἀναφωνέω**>**ἀναφωνῶ** (ρ.) **=** φωνάζω δυνατά, κραυγάζω.

+**ἀναφώνησις** (η, ουσ.)**=**δυνατή κραυγή.

+**ἐκφωνέω**>**ἐκφωνῶ** (ρ.) **=** απαγγέλλω ή διαβάζω δυνατά / αναφωνώ, ξεφωνίζω.

+**προσφωνέω**>**προσφωνῶ** (ρ.)**=** απευθύνω επίσημο χαιρετισμό, προσαγορεύω / καλώ κάποιον ονομαστικά.

+**προσφώνησις** (η, ουσ.)**=** επίσημος χαιρετισμός / αφιέρωση.

+**διαφωνέω**>**διαφωνῶ** (ρ.)**=** δεν συμφωνώ, έχω αντίρρηση ή διαφορετική γνώμη.

+**διαφωνία** (η, ουσ.)**=** ασυμφωνία / έριδα, διχογνωμία.

+**συμφωνέω**>**συμφωνῶ** (ρ.) **=** έχω την ίδια γνώμη με άλλον / ταιριάζω / συνάπτω σύμβαση.

+**συμφωνία** (η, ουσ.)**=** συνταύτιση φωνών, ήχων, γνωμών / αμοιβαία υπόσχεση, σύμβαση / όρος / μουσική σύνθεση για ορχήστρα (συμφωνική ορχήστρα).

**σύμφωνος** (επίθ.) **=** αυτός που συμφωνεί με άλλον / ταιριαστός.

**ἀσύμφωνος** (επίθ.) **=** αυτός που δεν συμφωνεί με άλλον / ανόμοιος, διαφορετικός / αταίριαστος.

+**ἀσυμφωνία** (η, ουσ.)**=** διαφωνία / ανομοιότητα /έλλειψη αρμονίας («διαζύγιο, λόγω ασυμφωνίας χαρακτήρων»).

**σύμφωνο** (το) **=** γράμμα που δεν σχηματίζει μόνο του συλλαβή (Το ελληνικό αλφάβητο σήμερα έχει **17 σύμφωνα**:ουρανικά: κ, γ, χ - χειλικά: π, β, φ - οδοντικά: τ, δ, θ - ένρινα: μ, λ - υγρά: λ, ρ - συριστικό: σ, ς - διπλά: ζ, ξ, ψ).

**συμφωνικὸς** (επίθ.)**=** σχετικός με κάθε είδους συμφωνία /(γραμμ.) ο σχετικός με τα σύμφωνα.

+**ἀντιφώνησις** (η, ουσ.) **=**απάντηση σε προσφώνηση /(νομ.) υπόσχεση του χρεώστη ότι θα πληρώσει το δανειστή του μελλοντικά.

+**ἀντιφωνητής** (ο, ουσ.)**=**αυτός που αποκρίνεται στη θέση άλλου / μτφ. εγγυητής.

+**ἀντίφωνο** (το)**=**εκκλησ. τροπάρι, που ψάλλεται διαδοχικά από δύο ή περισσότερους ψάλτες.

**ἄφωνος** (επίθ.)**=** άλαλος, βουβός.

+**ἀφωνία** (η, ουσ.)**=** χάσιμο φωνής, από παθολογικά ή ψυχολογικά αίτια / βουβαμάρα, αλαλία.

+**καλλίφωνος** (επίθ.)**=** αυτός που έχει ωραία φωνή (αντίθετα: κακόφωνος, παράφωνος, φάλτσος).

**κακόφωνος** (επίθ.)**=** παράφωνος, παράτονος, φάλτσος.

**κακοφωνία** (η, ουσ.)**=** παραφωνία, φάλτσο.

**παράφωνος** (επίθ.)**=** κακόφωνος, παράτονος, φάλτσος.

**παραφωνῶ** (ρ.)**=** είμαι παράφωνος, φαλτσάρω.

+**παραφωνία** (η, ουσ.) **=** φάλτσο, παρατονία, λαθεμένος τονισμός των λέξεων / μτφ. διαφωνία, δυσαρμονία /μτφ.  παρέκκλιση από μια γενικά παραδεγμένη κατάσταση.

+**πολύφωνος** (επίθ.)**=** αυτός που βγάζει πολλές και ποικίλες φωνές.

+**πολυφωνία** (η, ουσ.)**=** μουσική αρμονική ποικιλία φωνών και οργάνων / πλουραλισμός.

+**πολυφωνικὸς** (επίθ.) **=** ο σχετικός με την πολυφωνία, πλουραλιστικός.

+**μονοφωνία** (η, ουσ.) **=** ήχος από μία μόνο φωνή / μουσική και τραγούδι από μία μόνο φωνή, σόλο, μονωδία.

Γ΄ στήλη ( Νέα Ελληνική ):

**φωνάζω** (ρ.) **=** μιλώ ή καλώ με δυνατή φωνή / διαμαρτύρομαι.

**φωνόμετρο** (το, ουσ.)**=** όργανο που μετράει την οξύτητα της φωνής.

**φωνητική** (η)**=** κλάδος της Γλωσσολογίας που εξετάζει τους φθόγγους.

**φωναχτός** (επίθ.)**=** μεγαλόφωνος.

**φωναχτά** (επίρρ.) **=** μεγαλοφώνως, με δυνατή φωνή.

**φωνακλάς**,**φωνακλού**,**φωνακλάδικο** (επίθ.)**=** άτομο που μιλά με δυνατή φωνή.

**φωνηεντικός**(επίθ.)**=** σχετικός με τα φωνήεντα.

+**ευφωνικός** (επίθ.)**=** αυτός που συντελεί στην ευφωνία (π.χ. το ευφωνικό ν στο τέλος των λέξεων, όταν ακολουθεί λέξη που αρχίζει από φωνήεν ή δίφθογγο).

**μικρόφωνο** (το, ουσ.) **=** ηλεκτρικό μηχάνημα, που ενισχύει τα ηχητικά κύματα.

**μικροφωνικός** (επίθ.) **=** σχετικός με το μικρόφωνο (π.χ. μικροφωνική εγκατάσταση).

**μεγάφωνο** (το, ουσ.)**=** ηλεκτρική συσκευή για την αύξηση της έντασης των ηχητικών κυμάτων.

**μεγαλοφώνως**/**μεγαλόφωνα** (επίρρ.)**=** με δυνατή φωνή.

**χαμηλοφώνως**/**χαμηλόφωνα** (επίρρ.)**=** με σιγανή φωνή.

**χαμηλόφωνος** (επίθ.)**=** αυτός που έχει ή που μιλά με σιγανή φωνή.

**γραμμόφωνο** (το, ουσ.)**=** όργανο που αποτυπώνει και αναπαράγει ήχους.

**φωνογραφία** (η, ουσ.) **=** γραπτή παράσταση φθόγγου / αποτύπωση φωνής σε φωνογραφικό δίσκο.

**φωνογράφος** (ο, ουσ.)**=** συσκευή που αποτυπώνει και αναπαράγει ήχους.

**φωνογραφικός** (επίθ.)**=** ο σχετικός με τη φωνογραφία και το φωνογράφο.

**φωνοληψία** (η, ουσ.)**=** αποτύπωση ήχου με κάθε μέσο.

**φωνολήπτης** (ο, ουσ.)**=** ο τεχνικός  που αποτυπώνει τον ήχο με κάθε μέσο.

+**φωνοληπτικός** (επίθ.)**=** ο σχετικός με τη φωνοληψία και το φωνολήπτη.

**φωνοταινία** (η, ουσ.) **=** ταινία, όπου γράφτηκε κάποια συνομιλία.

+**φωνολογία** (η, ουσ.)**=** επιστήμη που ασχολείται με την ανθρώπινη φωνή.

+**φωνολογικός** (επίθ.)**=** ο σχετικός με τη φωνολογία.

**φωνηεντόληκτος** (επίθ.)**=** κάθε λέξη που το θέμα της τελειώνει σε φωνήεν.

**αφωνόληκτος** (επίθ.)**=** κάθε λέξη που το θέμα της τελειώνει σε άφωνο φθόγγο (κ,γ,χ – π,β,φ – τ,δ,θ).

**συμφωνόληκτος** (επίθ.)**=** κάθε λέξη που το θέμα της τελειώνει σε σύμφωνο.

+**συμφωνητικό** (έγγραφο)(το) **=** έγγραφο μιας συμφωνίας / συμβόλαιο.

**προσφωνητικὸς** (επίθ.)**=**σχετικός με την προσφώνηση.

**εκφώνηση** (η, ουσ.) **=** δυνατή ανάγνωση ή απαγγελία.

**εκφωνητής**/**εκφωνήτρια** (ουσ.)**=** αυτός / αυτή που εκφωνεί (διαβάζει δυνατά) κάτι, κυρίως ειδήσεις από το ραδιόφωνο ή την τηλεόραση.

**ξεφωνητό** (το, ουσ.)**=** δυνατή κραυγή.

**ΕΡΓΑΣΙΕΣ:**

 **1.**Γράψε στο αλφαβητικό **«Ευρετήριο Λέξεων»** τις λέξεις με σταυρό κι άρχισε να τις χρησιμοποιείς στον προφορικό και γραπτό σου λόγο.

 **2.**Κάνε πέντε προτάσεις στη νεοελληνική γλώσσα με τις λέξεις:**εκφωνώ**, **συμφωνία**, **ασυμφωνία**,**φωνήεν**, **χαμηλόφωνα**.